**Adatkezelési tájékoztató**

**Pápai Expo és Agrárpiknik rendezvénnyel (2024. május 9-11.) kapcsolatban**

**Hatályos: 2023. 02.01.**

**1. Adatkezelő megnevezése**

**Magyar Agrár-, Élelmiszergazdasági és Vidékfejlesztési Kamara (a továbbiakban: NAK)**

Székhely: 1115 Budapest, Bartók Béla út 105-113.

Telefon: +36 80 900 365

E-mail cím: ugyfelszolgalat@nak.hu

Honlap: https://www.nak.hu/

**2. Az adatvédelmi tisztviselő elérhetősége**

Adatvédelmi tisztviselő e-mail címe: adatvedelem@nak.hu

**3. A kezelt adatok köre, célja, jogalapja**

3.1. **Személyes adat**: az azonosított vagy azonosítható természetes személyre („Önre” vagy „Érintettre”) vonatkozó bármely információ.

3.2. **Jelen adatkezelési tájékoztató kizárólag a 2024. május 9-11. napokon megtartott Pápai Expo és Agrárpiknik rendezvénnyel (a továbbiakban: Rendezvény) összefüggésben a Rendezvényre jelentkező, illetve a Rendezvényen résztvevő személy által megadott személyes adatok kezelésére vonatkozik.**

Tájékoztatjuk, hogy a NAK személyes adatait egyéb okból, pl. jogszabályi rendelkezések alapján is jogosult lehet kezelni.

A Rendezvény célja:

Mivel a Rendezvény pályaorientációs célokat is szolgál, ezért a NAK pályaorientációs feladatainak ellátására vonatkozó adatkezelési tájékoztatóban foglaltak alkalmazandók rá, ezért a pályaorientációs rendezvényeken résztvevő tanulók és törvényes képviselőjük személyes adatainak kezelésére a tájékoztatóban foglaltak szerint történik. A tájékoztató elérhető a https://www.nak.hu/kamara/adatvedelem linken

3.3. Milyen személyes adatokat kezel a NAK Önről, milyen célból és jogalapon?

|  |  |  |
| --- | --- | --- |
| **Adatai** | **Az adatkezelés célja** | **Az adatkezelés jogalapja** |
| **Kép-, illetve hangfelvétel a résztvevő tömegről, valamint a nyilvánosság előtt szereplőkről** | Az adatok kezelésének célja, hogy a NAK a Rendezvényt a nyilvánosság számára bemutassa, ennek keretében közvetítse/közvetíttesse, illetve honlapján megjeleníthesse, ekképp tájékoztassa a nyilvánosságot, népszerűsítse a Rendezvényt, nagyobb számú érdeklődőt tudjon bevonni | **Tömegfelvétellel és szerepléssel összefüggésben:** A képmás és a hangfelvétel elkészítéséhez (így a fénykép- és videó felvétel elkészítéséhez) és felhasználáshoz az érintett személy hozzájárulása szükséges, nincs szükség az érintett hozzájárulására a felvétel elkészítéséhez és az elkészített felvétel felhasználásához tömegfelvétel és nyilvános közéleti szereplés esetében (a Polgári törvénykönyvről szóló 2013. évi V. törvény 2:48.§-a alapján).Az adatkezelés jogalapja ez esetben a GDPR 6. cikk (1) bekezdés e) pontja alapján a NAK-ra vonatkozó közfeladat ellátásához szükséges.Alapja: NAK törvény 16. § (2) bekezdés g) alpontja. |

**4. Az adatkezelés időtartama**

A NAK a Rendezvényről készült tömegfelvételeket és nyilvános szereplőkről készült fényképfelvételeket elszámolás céljából a támogatás jogszerű felhasználásának Agrárminisztérium, Állami Számvevőszék, Kormányzati Ellenőrzési Hivatala, valamint a feladat ellátására megbízott egyéb szervek, személyek a támogatás rendeltetésszerű felhasználását a támogató vagy megbízottja ellenőrzéséig, de legfeljebb a Rendezvény lezárultát követő 10 évig kezeli.

**5. A kezelt személyes adatok köre és forrása, amennyiben azokat nem az érintett bocsátotta rendelkezésére**

A NAK kizárólag az Ön által rendelkezésre bocsátott adatokat kezeli.

**6. Adatfeldolgozók és a személyes adatok címzettjei**

Adatfeldolgozó (az a természetes vagy jogi személy, közhatalmi szerv, ügynökség vagy bármely egyéb szerv, amely az adatkezelő nevében személyes adatokat kezel, azonban döntési jogosultságot nem kap, csupán az adatkezelő döntéseit hajtja végre):

Az elővételes jegyvásárlás a [www.jegy.hu](http://www.jegy.hu) által biztosított regisztrációs felületen történik.

A jegy.hu adatvédelmi tájékoztatója itt olvasható:

<https://www.jegy.hu/articles/655/adatkezelesi-tajekoztato>

Egyedi vizsgálat keretében közhatalmi szervek, uniós vagy tagállami joggal összhangban hozzáférhetnek személyes adataihoz, ezen szervek nem minősülnek címzettnek.

A Rendezvény során készült interjúk, tömegfelvételek nyilvános felületeken felhasználásra kerülhetnek, így azok felhasználása esetén, azokat bárki jogosult megismerni.

**7. Jogai gyakorlása**

Adatkezelő az érintetti jogai gyakorlására irányuló kérelmét annak beérkezését követően haladéktalanul, de legfeljebb 1 hónapon belül teljesíti. A kérelem beérkezésének napja a határidőbe nem számít bele. Adatkezelő szükség esetén, figyelembe véve a kérelem bonyolultságát és a kérelmek számát, az 1 hónapos határidőt további két hónappal meghosszabbíthatja. A határidő meghosszabbításáról a NAK a késedelem okainak megjelölésével a kérelem kézhezvételétől számított egy hónapon belül tájékoztatja az Érintettet.

Ön az érintetti jogai gyakorlására irányuló kérelmét Adatkezelőhöz címzett, (az adatbiztonsági követelmények teljesülése és az érintett jogait megfelelően védelme érdekében) az Ön azonosítására alkalmas formában, jogosult benyújtani az 1. pontban jelölt elérhetőségek valamelyikére. Adatkezelő köteles meggyőződni az érintett és a jogával élni kívánó személy személyazonosságának egyezéséről.

**8. Az Ön adatkezeléshez fűződő jogai**

**8.1. A hozzáféréshez való jog**

Az érintett jogosult arra, hogy az 1. pontban megadott elérhetőségeken keresztül Adatkezelőtől tájékoztatást kérjen arra vonatkozóan, hogy személyes adatainak kezelése folyamatban van- e, és ha ilyen adatkezelés folyamatban van, jogosult arra, hogy megismerje azt, hogy

* az Adatkezelő milyen személyes adatait;
* milyen jogalapon;
* milyen adatkezelési cél miatt;
* mennyi ideig kezeli; továbbá, hogy
* az Adatkezelő kinek,
* mikor,
* milyen jogszabály alapján,
* mely személyes adataihoz biztosított hozzáférést vagy kinek továbbította a személyes adatait;
* milyen forrásból származnak a személyes adatai (amennyiben nem az érintett bocsátotta azokat a NAK rendelkezésére);
* az Adatkezelő alkalmaz-e automatizált döntéshozatalt, valamint annak logikáját, ideértve a profilalkotást is.

Az adatbiztonsági követelmények teljesülése és az érintett jogainak védelme érdekében az Adatkezelő köteles meggyőződni az érintett és a hozzáférési jogával élni kívánó személy személyazonosságának egyezéséről, ennek érdekében a tájékoztatás, az adatokba történő betekintés, illetve azokról másolat kiadása is az érintett személyének azonosításához kötött.

**8.2. A helyesbítéshez való jog**

Ön Adatkezelő 1. pontban megadott elérhetőségein keresztül kérheti, hogy Adatkezelő módosítsa valamely személyes adatát (például bármikor megváltoztathatja az e-mail címét). Amennyiben Ön hitelt érdemlően igazolni tudja a helyesbített adat pontosságát, a kérését legfeljebb egy hónapon belül teljesítjük, és erről az Önt az Ön által megadott elérhetőségre küldött levélben értesíti Adatkezelő.

**8.3. A zároláshoz (adatkezelés korlátozásához) való jog**

Ön az 1. pontban megadott elérhetőségeken keresztül kérheti, hogy a személyes adatai kezelését az Adatkezelő zárolja (az adatkezelés korlátozott jellegének egyértelmű jelölésével és az egyéb adatoktól elkülönített kezelés biztosításával) amennyiben

- vitatja a személyes adatai pontosságát (ebben az esetben az Adatkezelő arra az időtartamra korlátozza az adatkezelést, amíg ellenőrzi a személyes adatok pontosságát);

- az adatkezelés jogellenes, és Ön ellenzi az adatok törlését, és ehelyett kéri azok felhasználásának korlátozását;

- az adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez; vagy

- Ön tiltakozott az adatkezelés ellen (ez esetben a korlátozás arra az időtartamra vonatkozik, amíg megállapításra nem kerül, hogy az adatkezelő jogos indokai elsőbbséget élveznek-e az Ön jogos indokaival szemben).

A zárolás addig tart, amíg az érintett által megjelölt indok szükségessé teszi az adatok tárolását.

**8.4. A tiltakozáshoz való jog**

Ön Adatkezelő 1. pontban megadott elérhetőségein keresztül saját helyzetével kapcsolatos okokból bármikor tiltakozhat az adatkezelés ellen, ha álláspontja szerint a NAK a személyes adatát a jelen adatkezelési tájékoztatóban megjelölt céllal összefüggésben nem megfelelően kezelné. Ebben az esetben az Adatkezelőnek kell igazolnia, hogy a személyes adat kezelését olyan kényszerítő erejű jogos okok indokolják, amelyek elsőbbséget élveznek az Ön érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

**8.5. A törléshez való jog**

Az érintett személy az 1. pontban megadott elérhetőségeken keresztül, írásban kérheti Adatkezelőtől a személyes adatainak a törlését, ha az alábbi indokok valamelyike fennáll:

* a személyes adatra már nincs szükség abból a célból, amely miatt gyűjtötték vagy más módon kezelték;
* az érintett visszavonta a személyes adatainak kezelésére adott hozzájárulását és az adatkezelésre nincs más jogalap;
* a személyes adatokat jogellenesen kezelték;
* a személyes adatokat az adatkezelőre vonatkozó jogi kötelezettség teljesítéséhez törölni kell.

A személyes adat nem törölhető, amennyiben annak kezelésére az alábbi okok miatt szükség van:

* személyes adatok kezelését előíró az adatkezelőre vonatkozó jogi kötelezettség teljesítése keretében végzett feladat végrehajtása céljából;
* jogi igények előterjesztéséhez, érvényesítéséhez, illetve védelméhez.

A NAK a kérelmet legfeljebb egy hónapon belül teljesíti, és erről az e célból megadott elérhetőségre küldött levélben értesíti az érintettet.

**8.6. Adathordozhatósághoz való jog**

Az érintett az 1. pontban meghatározott elérhetőségeken jogosult kérni Adatkezelőt, hogy a rá vonatkozó, általa az adatkezelő rendelkezésére bocsátott adatot, széles körben használt, géppel olvasható formátumban rögzített változatban a részére (vagy az érintett által megjelölt másik adatkezelőnek) küldje meg, ha az adatkezelés jogalapja önkéntes hozzájáruláson, vagy szerződés létrejövetelén, szerződés teljesítésén alapul és az adatkezelés automatizált módon történik.

**8.7. Hozzájárulás visszavonása**

Az érintett a meghatározott célból történő hozzájárulását bármely időpontban visszavonhatja, a hozzájárulás visszavonása nem érinti a visszavonás előtt a hozzájárulás alapján végrehajtott adatkezelés jogszerűségét.

**9. Jogorvoslathoz való jog**

Ha Ön úgy ítéli meg, hogy Adatkezelő a személyes adatainak kezelése során megsértette a hatályos adatvédelmi követelményeket, akkor

- panaszt nyújthat be a Nemzeti Adatvédelmi és Információszabadság Hatósághoz (cím: 1055 Budapest, Falk Miksa utca 9-11., postacím: 1363 Budapest, Pf. 9. E-mail: ugyfelszolgalat@naih.hu, honlap: www.naih.hu), vagy

- lehetősége van adatainak védelme érdekében bírósághoz fordulni, amely az ügyben soron kívül jár el. Ebben az esetben szabadon eldöntheti, hogy a lakóhelye (állandó lakcím) vagy a tartózkodási helye (ideiglenes lakcím), illetve az Adatkezelő székhelye szerint illetékes törvényszéknél nyújtja-e be keresetét. A lakóhelye vagy tartózkodási helye szerinti törvényszéket megkeresheti a http://birosag.hu/ugyfelkapcsolati-portal/birosag-kereso oldalon. A NAK székhelye szerint a perre a Fővárosi Törvényszék rendelkezik illetékességgel.

**10. Fogalmak**

Jelen tájékoztatóban használt fogalmak a GDPR szerinti jelentéssel bírnak. A GDPR szövege elérhető a következő linken: <https://eur-lex.europa.eu/eli/reg/2016/679/oj>

**11. Záró rendelkezések**

Adatkezelő jelen tájékoztató egyoldalú módosításának jogát, különösen jogszabályi előírások változása esetére fenntartja, változás esetén Önt a módosításról <https://www.papaiagrarexpo.hu> címen elérhető honlapján tájékoztatja.